tomron87/hebrew-wikipedia-sentences-corpus huggingface dataset:
באפריל 2010, ג'וס וידון חתם על חוזה לביים את הסרט, כשכבר בשלבי הפקה מוקדמים אולפני מארוול הכריזו כי אדוארד נורטון לא ישוב לגלם את הענק הירוק וביולי 2010 לוהק מארק ראפלו במקומו.
באוקטובר 2010 חברת וולט דיסני, אשר מארוול נמצאת בבעלותה, הסכימה לשלם לאולפני סרטי פרמאונט 115 מיליון דולר עבור זכויות ההפצה הבינלאומיות עבור "הנוקמים", ועבור הסרט "איירון מן 3".
הצילומים החלו באפריל 2011 באלבקרקי, ניו מקסיקו, נמשכו בקליבלנד, אוהיו והושלמו בספטמבר אותה שנה בניו יורק.
בסצנה שלאחר כתוביות הסיום נראתה דמותו של הטיטאן המטורף תאנוס כהכנה להיותו הנבל בסרטים מאוחרים יותר ביקום של מארוול.
בפברואר 2011 שיין בלאק נשכר לביים את "איירון מן 3".
התסריט נכתב על ידי דרו פירס והצילומים החלו במאי 2012 בקרוליינה הצפונית.
הצילומים נערכו גם בסין, פלורידה ובלוס אנג'לס.
הסרט התמקד בחוויות שחש טוני סטארק לאחר אירועי הנוקמים, כשהוא מבין כי אינו גיבור העל היחיד בעולם.
בסצנה שלאחר כתוביות הסיום נראה מארק רופאלו כשהוא מגלם שוב את תפקידו של ד"ר ברוס באנר, ומשמש כמעין פסיכולוג לטוני סטארק.
הסרט מתמקד בהתמודדותו של תור מול קימתו של אויב עתיק המאיים להשמיד את תשע הממלכות, לרבות אסגארד תחת הטלת אימה גם על תושבי כדור הארץ.
על מנת להביס את האויב תור מבין שעליו לשתף פעולה עם אחיו החורג, לוקי, חרף האיבה הרבה השוררת ביניהם.
בסוף הסרט נראים שלושה קטעים תוך כדי ולאחר הכתוביות:
הקטע הראשון הוא של שיחה בין תור לאביו אודין על המלוכה ועל לוקי שבסיומו נראה לוקי כמגלם את דמותו של אודין בשיחה עם תור.
בקטע השני נראים סיף ווולסטאג כאשר הם מגיעים לאספן טנליר טיוואן על מנת למסור לו את ה"איתר".
וולסטאג טוען כי ה"טסרקט" כבר נמצא בכספת של אסגרד ולשים גם ה"איתר" ביחד איתו משמעות הדבר כי שתי אבני נצח יוחזקו באותו מקום וזהו לא דבר חכם במיוחד.
לאחר עזיבת הלוחמים את המקום טיוואן אומר את המילים "אחת כבר בידינו, נשארו עוד חמש" - משפט המרמז על הופעת כפפת האינסוף בסרט ההמשך של הנוקמים.
בקטע השלישי נראה תור לאחר שהודיע לאביו שהוא לא מעוניין במלוכה כאשר הוא נוחת בחלון ביתה של ג'יין ומנשק אותה.
באוקטובר 2014, אושר שיצא סרט שלישי בסדרה בשנת 2017, שיקרא "תור: ראגנארוק".
קפטן אמריקה: חייל החורף (2014)
סרט ההמשך ל"קפטן אמריקה" הוכרז באפריל 2012. ג'ו ואנתוני רוסו נשכרו לביים את הסרט ביוני אותה שנה וביולי הסרט הוכרז רשמית.
כריס אוונס, סקרלט ג'והנסון, סבסטיאן סטן, סמואל ל.
ג'קסון וקובי סמולדרס שבו לגלם את תפקידם של קפטן אמריקה, האלמנה השחורה, ג'יימס בארנס (הפעם כחייל החורף), ניק פיורי ומריה היל בהתאמה, כאשר הצטרפו אליהם אנתוני מאקי כפלקון, אמילי ואן קאמפ כסוכנת 13 ופרנק גרילו כברוק רומלאו.
ההפקה יצאה לדרך באפריל 2013, במנהטן, ניו יורק ואחר כך עברה לוושינגטון ולקליבלנד, אוהיו.
הסצנה הראשונה באמצע כתוביות הסיום מתרחשת במעבדת הידרה, היכן שברון סטרוקר מחזיק בשרביט של לוקי ובשני אסירים - אחד עם מהירות על-אנושית (קוויקסילבר) ואחת עם כוחות טלקינטיים (מכשפת השני).
דמויות אלה יופיעו בסרט "הנוקמים: עידן אולטרון".
בסצנה השנייה לאחר כותרות הסיום, חייל החורף עורך סיור בתערוכה של קפטן אמריקה במוזיאון הסמית'סוניאן כדי ללמוד על עברו.
פיטר קוויל/סטאר לורד וקבוצה של לא יוצלחים הכוללת את גאמורה, דראקס המשמיד, רוקט וגרוט נלחמים כדי לשמור על ממצא עתיק ורב עוצמה מהישג ידיו של הנבל רונאן.
אולפני מארוול הודיעו על פיתוחו של הסרט ביולי 2012, בבימויו של ג'יימס גאן, לפי תסריט שלו ושל ניקול פרלמן.
בפברואר 2013 לוהק כריס פראט לתפקיד הראשי כפיטר קוויל.
צילומי הסרט נערכו באולפני שפרטון שבלונדון בין יולי לאוקטובר 2013, כאשר תהליך הפוסט פרודקשן הסתיים ביולי 2014. הקרנת הבכורה של הסרט נערכה ב-21 ביולי 2014 בהוליווד, והוא יצא לאקרנים ב-31 ביולי 2014.
באמצעות דיבוב ולכידת תנועה, השחקן ג'וש ברולין מגלם את דמותו של תאנוס, הנבל אשר הופיע בהופעת קמע בסצנה לאחר כתוביות הסיום של "הנוקמים".
בסצנה שלאחר כתוביות הסיום נראה "האספן" שותה יחד עם הווארד הברווז משקה ירוק על חורבות המוזיאון שלו.
גאן ציין שהסרט יקושר לסרט השלישי של הנוקמים.
סוכנות התפרקה וחברי הנוקמים זקוקים למנוחה מאיומים חוזרים ונשנים.
טוני סטארק יוצר את אולטרון, בינה מלאכותית תבונתית בעלת למידה עצמית, המסוגלת לזהות איומים ולשלוט בצבא הברזל של סטארק.
אולם, הדברים משתבשים במהרה כאשר אולטרון מזהה את בני האדם בתור האויב הגדול ביותר ויוצא להכחידם מעל פני כדור הארץ.
סרט המשך ל"הנוקמים" הוכרז כבר במאי 2012, מעט לאחר צאתו לאקרנים של הסרט הראשון.
באוגוסט אותה שנה נשכר שוב ג'וס וידון כבמאי וכתסריטאי.
ביוני 2013, דאוני ג'וניור חתם על חוזה להשתתפות חוזרת בסרטים השני והשלישי.
בכנס קומיק-קון 2013, שנערך בסן דייגו הוכרז שמו הרשמי של הסרט, "עידן אולטרון", וכחודש לאחר מכן לוהק ג'יימס ספיידר לגלם את דמותו של אולטרון באמצעות דיבוב ולכידת תנועה.
הצילומים החלו ב-11 בפברואר 2014, כשבין אתרי הצילום נמנים אולפני שפרטון, יוהנסבורג, מצודת ברד, ואל ד'אוסטה וסיאול.
בסצנה שבאמצע כתוביות הסיום נראה תאנוס לוקח את כפפת האינסוף ומכריז שיצא לאסוף את אבני האינסוף בעצמו.
הנוכל סקוט לאנג חייב לעזור למורו הרוחני הנרי פים ולהגן על המסתורין שאופף את טכנולוגיית איש הנמלה, שמאפשר למשתמשיו להקטין את ממדי גופם אך להעצים את כוחם.
את הסרט צפוי היה לביים הבמאי אדגר רייט על פי תסריט מאת ג'ואי קורניש, וצילומי מבחן שלו אף הוקרנו בכנס קומיק-קון 2012, אך ביוני 2014 רייט עזב במפתיע את הפרויקט ובמקומו נבחר הבמאי פייטון ריד.
הסרט יצא לאקרנים ב-16 ביולי 2015. המפיק ונשיא מארוול קווין פייגי אישר כי "אנטמן" יהיה הסרט הראשון בשלב השלישי של היקום הקולנועי של מארוול, אבל לאחר מכן באירוע שהיה באוקטובר 2014 כשמפיק מארוול קווין פייגי הודיע את התכנון לשלב השלישי, אישר ש"אנטמן" יהיה חלק מהשלב השני ויסכם אותו.
את דמותו של איש הנמלה השני, סקוט לאנג, מגלם השחקן פול ראד, בעוד מייקל דגלאס מגלם את הנרי פים, איש הנמלה הראשון.
בסצנה שלאחר הכתוביות, נראים קפטן אמריקה ופלקון כשהם משוחחים לגבי מציאתו של חייל החורף במקום נטוש.
וילסון שואל את רוג'רס האם ליצור קשר עם טוני סטארק, ולאחר שרוג'רס טוען כי הם אינם יכולים בשל "ההסכמים", וילסון אומר כי הוא מכיר מישהו שיעזור, בכוונתו המרומזת לאיש הנמלה.
סצנה זו מופיעה בשלמותה בסרט הבא - "קפטן אמריקה: מלחמת האזרחים".
קפטן אמריקה: מלחמת האזרחים (2016)
בינואר 2014, במאי "קפטן אמריקה: חייל החורף" אנתוני וג'ו רוסו חתמו על חוזה לשוב ולביים את הסרט השלישי שמבוסס על דמותו של קפטן אמריקה, כשכריסטופר מרקוס וסטיבן מק'פילי שבו למלאכת התסריט.
הסרט הוא חלק מהשלב השלישי של פרויקט הנוקמים ויצא לאקרנים ב-6 במאי 2016. באוקטובר 2014, דווח כי גם רוברט דאוני ג'וניור יופיע בסרט, שייקרא "קפטן אמריקה: מלחמת האזרחים", אשר רבים מכנים אותו "הנוקמים 2.5" ויתבסס בחלקו על הקומיקס "מלחמת אזרחים".
נוסף על אוונס ודאוני ג'וניור, גם סבסטיאן סטן, סקרלט ג'והנסון, אנתוני מאקי, אמילי ואן קאמפ, ג'רמי רנר, אליזבת אולסן, פול בטאני, דון צ'ידל, פול ראד ופרנק גרילו שבו לגלם את דמויותיהם של באקי ברנס, האלמנה השחורה, פלקון, שרון קרטר, הוקאיי, מכשפת השני, ויז'ן, וור משין, איש הנמלה וקרוסבונז.
בסרט זה השחקן צ'דוויק בוזמן הופיע לראשונה בתפקיד טצ'אלה/הפנתר השחור, ואילו דמותו של ספיידרמן שולבה לראשונה לתוך היקום הקולנועי של מארוול, בגילום השחקן הבריטי טום הולנד.
ביוני 2010 נשכרו תומאס דין דונלי וג'ושוע אופנהיימר לכתוב תסריט לעיבוד קולנועי על דמותו של דוקטור סטריינג'.
בינואר 2013, קווין פייגי אישר כי הסרט על דוקטור סטריינג' יהיה חלק מהשלב השלישי לפרויקט הנוקמים.
ביוני 2014 נשכר סקוט דריקסון לביים את הסרט, כאשר עוד באותו חודש נשכר התסריטאי ג'ון ספייץ' לעבוד על שכתוב התסריט.
תהליך הפרה פרודקשן החל ביוני 2014, כשתהליך הצילומים החל בנובמבר 2015 והסתיים באפריל 2016. עוד באוקטובר 2014 לוהק בנדיקט קמברבאץ' לתפקיד הראשי, כאשר בחודשים מאי ויוני 2015 לוהקו גם טילדה סווינטון לתפקיד העתיק וצ'ואיטל אג'יופור לתפקיד ברון מורדו.
השחקן מאדס מיקלסן לוהק לתפקיד הנבל בסרט.
הסרט יצא לאקרנים ב-4 בנובמבר 2016.
בכנס קומיק-קון שנערך ביולי 2014 בסן דייגו אושר על ידי התסריטאית ניקול פרלמן שג'יימס גאן יחזור לכתוב ולביים את סרט ההמשך ל"שומרי הגלקסיה".
הסרט יצא לאקרנים ב-5 במאי 2017. תאריך יציאתו בישראל הוקדם ל-2 במאי כדי שהבכורה תהיה ביום העצמאות.
בדצמבר 2014, לאחר מתקפת ההאקרים על סרטי סוני, נחשפו התכתבויות בין יו"ר סרטי סוני איימי פסקל ונשיא החברה דאג בלגרד.
תכתובות אלה ציינו שסרטי סוני מעוניינים שאולפני מארוול יפיקו טרילוגיה חדשה של סרטי ספיידרמן, בו בעת שחברת סוני תשמור על זכויות ההפצה והשיווק.
בנוסף, חברת מארוול רצתה לכלול את דמותו של ספיידרמן בסרט "קפטן אמריקה: מלחמת האזרחים".
הדיונים בין שתי חברות ההפקה הופסקו באותה עת, משום שסוני רצו להמשיך עם לוח הזמנים שלהם לסרטי ספיידרמן.
אולם, בפברואר 2015, סרטי סוני ואולפני מארוול הוציאו הצהרה משותפת לפיה סוני תפיק סרט ספיידרמן חדש בהפקה משולבת של איימי פסקל וקווין פייגי, וזאת לאחר שהדמות תופיע בסרט נוסף של היקום הקולנועי של מארוול.
תאריך הסרט נקבע ל-7 ביולי 2017.
ביוני 2015 נודע כי השחקן הבריטי הצעיר טום הולנד נבחר לגלם את דמותו של ספיידרמן בסרט זה, שיבוים על ידי ג'ון וואטס.
באפריל 2016 פורסם שמו של הסרט: "ספיידרמן: השיבה הביתה".
באוקטובר 2014 אולפני מארוול הצהירו כי הסרט השלישי בסרטים המבוססים על דמותו של תור ייקרא "תור: ראגנארוק" וכי הסרט יתמקד בקורות מלחמה כללית שתביא לחורבן העולמות.
טום הידלסטון, אנתוני הופקינס, מארק רופאלו ואידריס אלבה שבו לגלם את דמויותיהם של לוקי, אודין, ברוס באנר/הענק הירוק והיימדל, ואליהם הצטרפו קייט בלאנשט כהלה, קארל אורבן כמוציא להורג, טסה תומפסון כוולקיריה וג'ף גולדבלום כגראנדמאסטר.
בספטמבר 2015 נודע כי הפקה וצילומי הסרט יחלו באולפני פיינווד באטלנטה שבג'ורג'יה, ארצות הברית.
הסרט יצא לאקרנים ב-3 בנובמבר 2017.
בסצנה שלאחר הכתוביות רואים את תור, לוקי, האלק וולקיריה בחללית כשממולם עולה חללית אחרת, מצי החלליות של תאנוס.
אולפני מארוול הצהירו באוקטובר 2014, כי צ'דוויק בוזמן יגלם את דמותו של הפנתר השחור קודם בסרט "קפטן אמריקה: מלחמת האזרחים" ולאחר מכן בסרט סולו על הדמות הפנתר השחור, שיצא לאקרנים ב-16 בפברואר 2018. את הסרט עתיד לביים הבמאי ראיין קוגלר.
הפקת הסרט כבר החלה ובאוקטובר 2016 וצילומי הסרט החלו בינואר 2017. לקאסט הצטרפו מייקל בי.
ג'ורדן בתור אריק קילמונגר, דנאי גורירה בתור אוקויה, לטישה רייט בתור שורי ולופיטה ניונגו בתור נאקיה.
אולפני מארוול הצהירו כי בכוונתם להוציא את סרט ההמשך ל"הנוקמים: עידן אולטרון".
הסרט "הנוקמים: מלחמת האינסוף" ייצא ב-27 באפריל 2018. לדברי המפיקים הסרט הוא סיכום לדרך שהחלה מאז "איירון מן".
סרט זה יבוסס חלקית על עלילתה של סאגת האינסוף.
אולפני מארוול שתלו את הזרעים למלחמת האינסוף בסרטים מוקדמים יותר על ידי הצגתן של שש אבני האינסוף ככלי עלילתי.
האבן השישית היא אבן הנשמה, ואותה משיג ת'אנוס במהלך הסרט ומשלם עליה מחיר כבד כשעל מנת לקבל את האבן, ת'אנוס נאלץ להרוג את בתו המאומצת גאמורה (שומרי הגלקסיה).
אולפני מארוול הצהירו באוקטובר 2015, כי סרט המשך ל"אנטמן" בשם "אנטמן והצרעה" ייצא לאקרנים ב-6 ביולי 2018. הבמאי פייטון ריד ביים את הסרט לאחר שביים את הסרט הראשון.
בסרט זה האנק פים (מייקל דאגלס) מגלה כי יכול להיות שאשתו, ג'נט ואן-דיין (מישל פייפר), שנאבדה בתחום הקוונטי, עדיין בחיים.
אנטמן (פול ראד) ובתם של האנק וג'נט, הופ או הצרעה (אוונג'לין לילי) יוצאים לחקור ולהציל את ג'נט.
באוקטובר 2014 מארוול הצהירה כי סרט על הדמות קפטן מארוול ייצא לאקרנים ב-6 ביולי 2018 ויתמקד בדמותה של קרול דנברס.
באפריל 2015 נודע כי התסריטאיות ניקול פרלמן ומג לאפוב נשכרו לכתוב את התסריט לסרט, באוקטובר 2015 נחשף כי הסרט ייצא לאקרנים ב-8 במרץ 2019. ביולי 2016 נודע על ליהוקה של השחקנית ברי לארסון לתפקידה של קרול דנברס/קפטן מארוול.
בכנס קומיק-קון, סן דייגו 2017 נחשף כי הסרט יתרחש בשנות ה-90 של המאה ה-20, ובו תופיע דמותו הצעירה של ניק פיורי בגילומו של סמואל ל.
ג'קסון, וכי הסרט יציג את אובדן אחת מעיניו.
נוסף לכך נודע כי הסרט יציג את גזע הסקרול משני-הצורה ליקום הקולנועי, וכי הם ישמשו כאנטגוניסטים הראשיים בסרט.
למרות זאת, במחצית השנייה של הסרט מתברר כי הסקרולים הם הטובים.
ב-2013 החל הליהוק לסרטים הנוקמים מלחמת האינסוף ולנוקמים 4. במהלך שנה זו גם הוכרז השם: הנוקמים מלחמת האינסוף - חלק 2. האחים רוסו הצטרפו לפרויקט בתחילת 2015. ביולי 2016 האחים רוסו הודיעו שהסרט לא יהיה חלק שני של "מלחמת האינסוף", אלא סרט העומד בפני עצמו.
שמו הסופי של הסרט הוכרז ונקרא הנוקמים: סוף המשחק.
ב-20 ביולי 2019, הכנסות הסרט עברו את הכנסותיו של הסרט אוואטר מ-2009, ובכך הוא הפך לסרט המכניס ביותר בכל הזמנים.
בדצמבר 2016, האולפנים הודיעו כי סרט ההמשך ל"ספיידרמן: השיבה הביתה" ייצא ב-5 ביולי 2019. ב-24 ביוני 2018 פורסם שמו של הסרט החדש, וב-15 בינואר 2019 יצא הטריילר של הסרט.
עלילת הסרט מתרחשת לאחר אירועי הסרט הנוקמים סוף המשחק.
פיטר פארקר יוצא לחופשה עם חבריו בניסיון להתקרב לאמ-ג'יי, כאשר מיסטריו מנסה לעצור אותו ולהפוך להיות גיבור על.
בסצנה שבאמצע הכתוביות מתגלה בכתבה של ג'יי ג'ונה ג'יימסון שמיסטריו חשף לעיני כל את זהותו הסודית של פיטר פארקר.
שלב זה הוא הראשון שכולל סדרות טלוויזיה שהופקו באופן מלא על ידי אולפני מארוול, וביניהן "וונדה-ויז'ן", "לוקי", "הפלקון וחייל החורף", "מון-נייט", "מה אם..?", "מיס מארוול" ו"שי-האלק: עורכת דין בשירות החוק".
סדרות אלה משודרות בשירות הסטרימינג דיסני+.
בפברואר 2014, קווין פייגי החל לחקור אחר אודותיה של האלמנה השחורה במטרה ליצור סרט אישי בכיכובה, שיתרחש בין אירועי הסרט קפטן אמריקה מלחמת האזרחים, לבין הנוקמים מלחמת האינסוף.
בינואר 2018, ג'ף שייפר מונתה לתפקיד התסריטאית וביולי באותה השנה מונתה קייט שורטלנד לתפקיד הבמאית.
בפברואר 2019, נד בנסון צורף לצוות הכותבים.
הצילומים החלו במאי 2019 בנורווגיה ובממלכה המאוחדת והסתיימו בספטמבר באותה השנה.
בסרט, נטשה רומנוף ואחותה, ילנה בלובה חוברות להורים המדומים שלהן וביחד הם מפילים את ה"חדר האדום", בסיס סודי מרחף המיועד להכשרה ולאימונים לילדות יתומות לקראת הפיכתן למתנקשות המכונות "אלמנות שחורות".
הסרט עתיד היה לצאת ב-1 במאי 2020, אך בשל מגפת הקורונה נדחה ל-9 ביולי 2021. הסרט בכיכובם של סקרלט ג'והנסון, פלורנס פיו, רייצ'ל וייס, דייוויד הארבור ועוד.
שאנג-צ'י ואגדת עשר הטבעות (2021)
בדצמבר 2018, מארוול החלה לפעול במהירות על מנת ליצור את שאנג-צ'י ואגדת עשר הטבעות, אשר יהיה סרט גיבורי העל הראשון בכיכובו של שחקן סיני כשחקן הראשי.
התסריטאי הסיני אמריקאי דייוויד קלהאם מונה לתסריטאי.
במרץ 2019, מארוול מינתה את דסטין דניאל קרטון לתפקיד הבמאי.
בקומיקון 2019 פורסם כי סימו ליו הוא השחקן הראשי שמגלם את שאנג-צ'י לצד אקוופינה שמגלמת את קייטי.
הסרט תוכנן לצאת ב-9 ביולי 2021, אך בעקבות מגפת הקורונה ודחיית יציאת הסרט הקודם ביקום הוא יצא ב-3 בספטמבר 2021.
באפריל 2019, מארוול החלה בחיפוש כותבים עבור הסרט "נצחיים".
חודש לאחר מכן מאתיו וראיין פריקו מונו לתפקיד התסריטאים.
קלואי ז'או מונתה לבמאית הסרט.
והצילומים התחילו באוגוסט 2019. בקומיקון 2019, מארוול חשפה את צוות השחקנים הראשי הכולל את קומאיל ננג'יאני, ריצ'רד מאדן, אנג'לינה ג'ולי, סלמה הייק ועוד.
הסרט מציג חבורה של דמויות חדשות לעולם הקולנועי ובפעם הראשונה הוצגה דמות גיבורת על חירשת.
הסרט יצא לאקרנים ב-5 בנובמבר 2021.
ספיידרמן: אין דרך הביתה (2021)
באפריל 2017, הוכרז שסרט שלישי בסדרת הסרטים של ספיידרמן נמצא בשלבי תכנון.
עם זאת, באוגוסט 2019 דווח שאולפני דיסני וסוני לא הצליחו להגיע להסכם חדש שיאפשר לאולפני מארוול ולקווין פייגי להמשיך לקחת חלק בהפקת סרטי ספיידרמן, וכתוצאה מכך טום הולנד סיים את תפקידו בתור ספיידרמן ביקום הקולנועי של מארוול.
לאחר המשך המשא ומתן, הודיעו האולפנים בספטמבר שהצליחו להגיע להסכם משותף שבו סוני ומארוול יפיקו את הסרט השלישי בסדרה בכיכובו של טום הולנד.
הסרט יצא לאקרנים בישראל ב-16 בדצמבר 2021. בסרט השתתפו גם טובי מגווייר ואנדרו גארפילד, ששניהם גילמו את דמות ספיידרמן בעבר.
דוקטור סטריינג' בממדי הטירוף (2022)
בדצמבר 2018, חתם סקוט דריקסון לשוב וליצור סרט נוסף לדוקטור סטריינג'.
מארוול החלה לחפש כותבים לסרט כשהמטרה היא להתחיל את הצילומים כבר בתחילת 2020. בנדיקט וונג ובנדיקט קמברבאץ' ישובו לשחק בתפקידים הראשיים שלהם כשאליזבת אולסן אשר משחקת את דמותה של ונדה מקסימוף ביקום הקולנועי תחבור לסרט כדמות ראשית.
לבסוף, הסרט בוים על ידי סם ריימי ששב לז'אנר גיבורי העל אחרי 14 שנה, מאז צאת ספיידרמן 3 לאקרנים.
הסרט נחשב כסרט אימה, מה שהופך את דוקטור סטריינג' בממדי הטירוף ל"סרט האימה הראשון ביקום הקולונעי של מארוול".
הסרט יצא לאקרנים ב-6 במאי 2022.
הסרט מתכתב באופן ישיר עם הסדרה וונדה-ויז'ן ששודרה בדיסני+, שילוב אשר הופך את הסרט לראשון ביקום הקולנועי שמתכתב עם סדרת טלוויזיה.
ביולי 2019, טאיקה וואטיטי אשר היה הבמאי של תור: ראגנארוק חתם על חוזה לסרט המשך ורביעי של תור "תור: אהבה ורעם".
כריס המסוורת' וטסה תומפסון ישובו לשחק את תפקידם כתור וולקיריה, בהתאמה, כשנטלי פורטמן תחזור לגלם את ג'יין פוסטר לאחר שנעדרה מהסרט תור: ראגנארוק, אך שהפעם היא תשוב כדמות בעלת כוחות על השווים לאלה של תור.
טסה תומפסון הודיעה במהלך הקומיקון כי דמותה היא דמות ביסקסואלית ובמהלך הסרט היא תחפש בתור מלך אסגרד את מלכת אסגרד.
הפנתר השחור: ואקאנדה לנצח (2022)
באוקטובר 2018 במאי הסרט הראשון ריאן קוגלר חתם על חוזה ליצירת סרט נוסף בכיכובו של הפנתר השחור.
במהלך כנס "דיסני אקספו", הוכרז הסרט באופן רשמי בשם הזמני "הפנתר השחור 2".
ב-28 באוגוסט 2020, הלך לעולמו צ'דוויק בוזמן המגלם את דמותו של הפנתר השחור.
בינואר 2021, בכנס המשקיעים של חברת וולט דיסני, קווין פייגי חשף שהסרט יתמקד בדמותה של שורי, אחותו של טצ'אלה, כיוון שדמות הפנתר השחור איננה בלעדית לגיבור אחד, אלא תפקיד העובר מאדם לאדם.
במאי 2021, נחשף ששם הסרט יהיה "הפנתר השחור: ואקאנדה לנצח".
הסרט יצא לאקרנים ב-11 בנובמבר 2022.
בנובמבר 2020 אושר מאולפני מארוול שיתנו לפייטון ריד לסיים את טרילוגיית אנטמן על ידי הסרט השלישי.
בינואר 2021 במהלך כנס המשקיעים וההכרזות של דיסני, קווין פייגי אישר באופן רשמי שייצא סרט שלישי ואף חשף את שמו: "אנטמן והצרעה: קוונטומאניה" ואושר שפול ראד, אוונג'לין לילי, מישל פייפר ומייקל דאגלס יחזרו לגלם את דמויותיהם של סקוט לאנג, הופ ואן דיין, ג'אנט ואן דיין וד"ר האנק פים, בהתאמה.
כמו כן, אושר שג'ונתן מג'ורס לוהק לתפקיד קאנג הכובש, האנטגוניסט הראשי בסרט, ושקתרין ניוטון לוהקה לתפקיד קאסי לאנג במקומה של אמה פורמן ששיחקה אותה בהנוקמים: סוף המשחק.
הסרט יצא לאקרנים ב-17 בפברואר 2023.
במרץ 2017 החל ג'יימס גאן לעבוד על הסרט השלישי בסדרת שומרי הגלקסיה.
ביולי 2018 פיטרה דיסני את גאן מתפקידו ככותב ובמאי הסרט בעקבות ציוציו השנויים במחלוקת בטוויטר, אך חזרה בה מהחלטתה באוקטובר.
הצילומים התחילו בסוף 2021 בלונדון, והתרחשו גם באטלנטה.
הסרט יצא לאקרנים ב-5 במאי 2023.
במהלך קומיקון 2019 שנערך בסן דייגו, הכריז קווין פייגי שסרט המשך לקפטן מארוול נמצא בשלבי פיתוח.
בינואר 2021 במהלך כנס המשקיעים של חברת וולט דיסני, קווין פייגי חשף שברי לארסון תחזור לגלם את דמותה של קרול דנברס מהסרט הראשון ושהסרט יציג גם את דמותה הבוגרת של מוניקה רמבו בכיכובה של טיונה פאריס וגם את דמותה של קמאלה קאן בכיכובה של אימאן ולאני מהסדרה מיס מארוול.
במאי 2021, נחשף ששם הסרט יהיה "המארוולס" ("The Marvels").
עם הכרזת הרכישה של פוקס בידי דיסני בדצמבר 2017, מנכ"ל דיסני דאז, בוב איגר, אמר שדדפול ישולב ביקום הקולנועי של מארוול (MCU), וסרטי הדמות יוכלו להישאר מוגבלים לצפייה ברמה R גם תחת דיסני.
בדצמבר 2018 שוחררה גרסה לכל הגילאים (PG-13) של הסרט דדפול 2 (2018) בשם הָיֹה הָיָה דדפול, שנבחנה בקפידה על ידי אולפני דיסני ומארוול כדי לראות כיצד לגשת לדמות לקראת השתלבותה בתוך היקום הקולנועי של מארוול שמיועד לכל הגילאים.
באוקטובר 2019, רט ריס ופול ורניק, התסריטאים של דדפול (2016) ודדפול 2, אמרו שיש להם תסריט בפיתוח עבור סרט שלישי.
ריס אמר, "[דדפול] יחיה ביקום הרייטינג R שיצרנו, ובתקווה שיורשה לנו גם לשחק קצת בארגז החול של ה-MCU".
באותו החודש ראיין ריינולדס, שגילם את דדפול בשני הסרטים הראשונים, נפגש עם אולפני מארוול.
בדצמבר 2019, ריינולדס אישר שסרט שלישי של דדפול נמצא בפיתוח אצל אולפני מארוול.
בנובמבר 2020, מארוול צירפה את צמד הכותבות וונדי מולינו ו-ליזי מולינו-לוגלין, אשר ידועות בעבודתן על הסיטקום "ההמבורגרים של בוב", שיסייעו בכתיבת הסרט.
בינואר 2021, נשיא אולפני מארוול קווין פייגי הדגיש שהסרט, כמו קודמיו, יישאר תחת סיווג צפייה ברמה R ויוגדר ב-MCU.
הצילומים צפויים להתחיל בסוף 2022. במרץ 2022, נחשף כי שון לוי, שעבד בעבר עם ריינולדס על "לשחרר את גיא" (2021) ו"פרויקט אדם" (2022), נבחר לביים את הסרט בעוד שריס וורניק יחזרו לכתוב את התסריט.
לוי הביע תקווה לכלול בסרט את יו ג'קמן, שמזוהה כוולברין מסרטי האקס-מן, בתפקיד כלשהו, וריינולדס אישר מעשית את חזרתה של לזלי אגאמס בתור אל העיוורת מהסרטים הקודמים.
ב-27 בספטמבר 2022, ריינולדס אישר שג'קמן יחזור לתפקידו כוולברין בסרט, וחשף כי תאריך היציאה שלו יהיה ב-6 בספטמבר 2023. לאחר חודש פורסם כי הסרט נדחה ל-3 במאי 2024 ביחד עם סרטי MCU נוספים.
ולאחר מכן נדחה הסרט ל-26 ביולי 2024.
קפטן אמריקה: עולם חדש מופלא (2025)
ב-23 באפריל 2021, מיד לאחר עלייתו לאוויר של הפרק האחרון בסדרה "הפלקון וחייל החורף", נחשף כי מארוול התחילה לפתח סרט רביעי בסדרת קפטן אמריקה שיהווה המשך לאירועי הסדרה ויתמקד בדמותו של סם וילסון כקפטן אמריקה.
מלקולם ספלמן, ששימש בתור הכותב הראשי של "הפלקון וחייל החורף", נשכר לכתיבת התסריט של הסרט ביחד עם דיילן מוסון שגם היה מעורב בכתיבת אחד מהפרקים.
מאוחר יותר באוגוסט, אושר כי אנתוני מאקי יחזור לגלם את סם וילסון/קפטן אמריקה.
בנוסף, הוכרז גם כי השחקנית הישראלית שירה האס תגלם בסרט את גיבורת-העל הישראלית רות בר-שרף / סברה.
באוקטובר 2022, נחשף כי האריסון פורד עתיד להופיע בסרט בתור תדאוס "ת'נדרבולט" רוס, ולמעשה להחליף בתפקיד את ויליאם הרט המנוח שנפטר במארס 2022. הסרט יצא בישראל ב-12 בפברואר 2025.
ארבעת המופלאים: צעדים ראשונים (2025)
הסרט הוכרז לראשונה בקיץ 2019 כחלק מהתוכניות ארוכות הטווח של אולפני מארוול, ובדצמבר 2020 הוכרז כי ג'ון וואטס נבחר לביים את הסרט.
באפריל 2022 וואטס הודיע על פרישתו מהפרויקט, ובאוגוסט של אותה השנה מאט שקמן, שביים את הסדרה "וונדהויז'ן", הוכרז בתור הבמאי החדש.
באותו היום נחשף גם כי ג'ף קפלן ואיאן ספרינגר נשכרו לכתיבת התסריט.
הסרט עלה לאקרנים ב-25 ביולי 2025.
הנוקמים: עלייתו של דוקטור דום (2026)
בכנס הקומיק-קון 2022, מארוול הכריזה כי הסרט החמישי בסדרת הנוקמים יקרא "הנוקמים: שושלת קאנג".
יומיים לאחר ההכרזה פורסם כי דסטין דניאל קרטון נשכר לביים את הסרט, שידוע בזכות בימויו לסרט "שאנג-צ'י ואגדת עשר הטבעות" (2021).
נבל העל שהיה אמור להופיע בסרט הוא קאנג הכובש שאותו מגלם השחקן האמריקאי ג'ונתן מג'ורס.
קאנג הופיע לראשונה בסדרת הדיסני+ "לוקי", בה שיחק מג'ורס עם השחקן האנגלי טום הידלסטון, ובסרט "אנטמן והצרעה: קוונטומאניה", יחד עם השחקן היהודי-אמריקאי פול ראד.
במרץ 2023, מג'ורס נעצר לאחר שתקף ברכב את בת זוגו, גרייס ג'בארי, וגרם לה לפציעות בראשה ובצווארה.
ב-18 בדצמבר 2023, בית המשפט פסק כי מג'ורס אשם בשני סעיפי "אלימות במשפחה" מתוך ארבעה, שהעונש על כך הוא עד שנת מאסר.
בעקבות פסק הדין, חברת "דיסני" פיטרה את מג'ורס, מה שהוביל את מארוול להתרכז בנבל על אחר שינחה קו עלילה חדש.
בכנס הקומיק-קון 2024 נחשף כי הסרט החמישי יקרא "הנוקמים: יום הדין", ונבל העל הוא דוקטור דום שאותו יגלם השחקן היהודי-אמריקאי רוברט דאוני ג'וניור.
את הסרט יביימו האחים רוסו, מי שביימו גם את הסרטים הקודמים.
הסרט עתיד לעלות לאקרנים ב-1 במאי 2026. בישראל הסרט ייקרא בשם "הנוקמים: עלייתו של דוקטור דום".
ספיידרמן: יום חדש לגמרי (2026)
בנובמבר 2021, איימי פסקל חשפה בריאיון ל-Fandango כי סרט רביעי בסדרה עם טום הולנד נמצא בתכנון, שיהיה הראשון מבין שלושה סרטים נוספים.
בניגוד לדבריה של פסקל, ה-Hollywood Reporter הדגיש כי בשלב זה עדיין אין תוכניות רשמיות לטרילוגיה חדשה.
קווין פייגי אישר בדצמבר 2021 כי סרט רביעי של ספיידרמן נמצא בפיתוח, ביחד עם פסקל, סוני ודיסני, שיעקוב אחר "החלטתו הגורלית" של פיטר פארקר ב-"אין דרך הביתה".
הוא הבטיח שהשותפות בין סוני לדיסני לא תתפרק שוב כפי שקרה במהלך הפיתוח של "אין דרך הביתה".
באפריל 2022, לאחר פרישתו של ג'ון וואטס כבמאי ארבעת המופלאים, ה-Deadline דיווח שסוני עדיין בונה על חזרתו של וואטס (יחד עם הולנד וזנדאיה) לסרט הבא של ספיידרמן ב-MCU.<div class="overflowbugx" style="overflow:auto">
במרץ 2025, נדע כי הסרט ייקרא בשם "ספיידרמן: יום חדש לגמרי".
הסרט עתיד לצאת לאקרנים ב-24 ביולי 2026.
יחד עם הכרזתו של "הנוקמים: שושלת קאנג", הוכרז גם סרט שישי של הנוקמים שיסגור את השלב השישי ויחתום את "סאגת המולטיוורס".
באוקטובר 2022, מייקל ולדרון נשכר לכתיבת התסריט, לאחר ששימש בתור הכותב הראשי בעונה הראשונה של "לוקי" (2021), והתסריטאי של "דוקטור סטריינג' בממדי הטירוף" (2022).
הסרט עתיד לעלות לאקרנים ב-17 בדצמבר 2027.
הסרט מבוסס על האירוע "מלחמות סודיות" בהוצאת מארוול קומיקס.
סרט שעתיד לצאת בכיכובו של מהרשלה עלי כבלייד כחלק מהשלב החמישי.
קולו של בלייד נשמע מחוץ למסך כששאל שאלה את דיין וייטמן בסצנה לאחר הכתוביות בנצחיים.
הסרט במקור, היה עתיד לצאת ב-7 בנובמבר 2025. אולם באוקטובר 2024, נגנז מלוח ההקרנות.
נשיא אולפני מארוול קווין פייגי, חשף בריאיון משנת 2021 כי לאולפן תמיד יש הסתכלות לטווח הרחוק, ובכל רגע נתון יש סרטים מתוכננים לחמש-שש השנים הבאות מעבר למה שהם הכריזו.
עד אפריל 2014, לאולפני מארוול היו קווי עלילה נוספים שתוכננו עד 2028. נכון לאפריל 2022, ישנם פרויקטים שמתוכננים לעוד עשור.
דיסני שיבצה תאריכי יציאה עתידיים לסרטים בהפקת אולפני מארוול שעדיין לא הוכרזו ב-25 ביולי וב-7 בנובמבר 2025, וב-13 בפברואר, ב-24 ביולי וב-6 בנובמבר 2026.
ג'יימס רודס נאלץ להתמודד עם אחד הפחדים הגדולים ביותר של טוני סטארק כאשר הטכנולוגיה של סטארק נופלת לידיים הלא נכונות.
בדצמבר 2020, אולפני מארוול הכריזו על מלחמות שריון כסדרה המבוססת על עלילת הקומיקס באותו שם, כאשר דון צ'ידל חוזר לתפקידו כג'יימס רודס / וור משין מסרטי היקום הקולנועי.
באוגוסט 2021, יאסר לסטר נשכר ככותב הראשי של הסדרה.
בספטמבר 2022, לאחר שהסדרה נעדרה מלוח הזמנים של השלב החמישי שנחשף מוקדם יותר באותו החודש באירוע D23, אולפני מארוול החליטו לעבד מחדש את הסדרה לסרט עלילתי, כשצ'ידל ולסטר ממשיכים בפרויקט.
הצילומים היו צפויים להתחיל בתחילת 2023, באטלנטה, ג'ורג'יה.
את שני הפרקים האחרונים בסדרה, היה אמור לביים הבמאי הישראלי רותם שמיר.
מלחמות השריון מתרחשת לאחר אירועי פלישה סודית.
וולטון גוגינס יחזור לגלם את סוחר הנשק השחור סוני בורץ' מהסרט אנטמן והצרעה (2018).
סרט המשך של שאנג-צ'י ואגדת עשר הטבעות
בדצמבר 2021, דסטין דניאל קרטון חתם על עסקה כוללת עם חברת וולט דיסני, שתחזיר אותו בין היתר לכתוב ולביים סרט המשך של שאנג-צ'י ואגדת עשר הטבעות (2021).
סימו ליו צפוי לחזור בתור שאנג-צ'י.
איירון מןהענק הירוקאיירון מן 2תורקפטן אמריקההנוקמיםאיירון מן 3תורהעולם האפלקפטן אמריקהחייל החורףשומרי הגלקסיההנוקמיםעידן אולטרוןאנטמןקפטן אמריקהמלחמת האזרחיםדוקטור סטריינג'שומרי הגלקסיהחלק 2ספיידרמןהשיבה הביתהתורראגנארוקהפנתר השחורהנוקמיםמלחמת האינסוףאנטמן והצרעהקפטן מארוולהנוקמיםסוף המשחקספיידרמןרחוק מהביתהאלמנה השחורהשאנג-צ'יואגדת עשר הטבעותנצחייםספיידרמןאין דרך הביתהדוקטור סטריינג'בממדי הטירוףתוראהבה ורעםהפנתר השחורואקאנדה לנצחאנטמן והצרעהקוונטומאניהשומרי הגלקסיהחלק 3המופלאותבליידקפטן אמריקהסדר עולמי חדשניק פיוריסמואל ל.
ביקורת חיובית נשמעה על יצירתו של יקום קולנועי משותף לראשונה בתולדות הקולנוע, אולם עם מעט סייגים.
ג'ים וורל ממגזין "הראלד וריוויו" תיאר את יקום זה כ"מסובך" ו"מרשים", אך עם זאת ציין ש"ככל שיותר ויותר גיבורים מקבלים עיבודים קולנועיים משלהם, היקום בכללותו הופך ליותר מבלבל".
קופי אאוטלו מ-"Screen Rant" מציין ש"בזמן שהנוקמים נחל הצלחה, היה לאולפני מארוול עדיין מספיק מקום לשפר את גישתם לבניית יקום קולנועי משותף".
לאחר צאת "הנוקמים" במאי 2012, טים רוסו ממגזין בוסטון ציין שלמעט מספר מקרים כמו "הנוסע השמיני נגד הטורף" (2004), הרעיון של יקום משותף לא נשמע בעבר בהוליווד.
סדרת הטלוויזיה "סוכני " (שבע עונות) מביאה את הרכבתו של צוות סוכנים מיוחד בידי הסוכן פיל קולסון כדי לטפל במקרים מיוחדים וחריגים.
הסדרה עלתה לשידור ב-24 בספטמבר 2013, ומככבים בה קלארק גרג בתפקיד הסוכן קולסון, מינג-נה ון בתפקיד הסוכנת מלינדה מיי, ברנט דלטון בתפקיד הסוכן גרנט וורד, קלואי בנט בתפקיד סקיי, איאן דה קייסטקר בתפקיד הסוכן ליאו פיץ ואליזבת' הנסטרידג' בתפקיד הסוכנת ג'מה סימונס.
קובי סמולדרס, שגילמה את הסוכנת מריה היל בסרט "הנוקמים", הופיעה בפרק הפיילוט של הסדרה, ומופיעה גם בהמשך הסדרה.
בספטמבר 2013, חברת מארוול החלה לפתח סדרת טלוויזיה אשר שואבת השראה מהסרט הקצר "הסוכנת קרטר", בכיכובה של פגי קרטר.
השחקנית היילי אטוול, שגילמה את קרטר בשני סרטי קפטן אמריקה ובסרט הקצר, הביעה התעניינות לשוב ולגלם את דמותה.
התסריט לפרק הפיילוט נכתב בידי תסריטאי הסרטים של קפטן אמריקה, כריסטופר מרקוס וסטיבן מק'פילי.
הסדרה נהגתה כבת 13 פרקים, אשר תתרחש בשנת 1946 ותתמקד בתיק חקירה אחד של קרטר.
אם יאושרו עונות נוספות, הן יקדמו את העלילה בשנים נוספות ובתיקי חקירה נוספים, אחד לכל עונה.
ב-8 במאי 2014, רשת ABC הזמינה רשמית את הסדרה לשידור.
לאחר הצלחת העונה הראשונה הוחלט ליצור עונה שנייה שתעלה לאוויר ב-2016, והיא עלתה לשידור בתאריך 19 בינואר 2016.
הסדרה "הבלתי אנושיים" מביאה את סיפורם של משפחת המלוכה של הבלתי אנושיים אשר מגורשת לכדור הארץ.
בסדרה משתתפים אנסון מאונט כחזיז שחור, סרנדה סוואן כמדוזה, איזבל קורניש כקריסטל, קן ליונג כקארנאק, אים איקוואקר כגורגון ואיוואן רהון כמקסימוס.
הסדרה עלתה לשידור ב-29 בספטמבר 2017.
לאחר ביקורות רעות במיוחד על הסדרה, היא בוטלה ב-11 במאי 2018.
באוקטובר 2013 נודע, כי אולפני מארוול מתכננים ארבע סדרות דרמה ובנוסף גם מיני סדרה, בסך כולל של 60 פרקים, שיסופקו כווידאו על פי דרישה.
כחודש לאחר מכן נודע, כי רשת נטפליקס תשדר סדרות לייב אקשן המתבססות על דמויותיהם של דרדוויל, ג'סיקה ג'ונס, איירון פיסט ולוק קייג', שיובילו למיני סדרה על קבוצת הדפנדרס.
חברת דיסני הכריזה כי אם דמויות אלו יהיו מספיק פופולריות, הדבר יכול להוביל לסרטי קולנוע באורך מלא.
ב-1 במרץ 2022, סדרות הטלוויזיה הללו הוסרו משירות הסרימינג, מכיוון שזכוית ההפצה עליהן יחזרו לדיסני.
ב-16 במרץ הסדרות עלו לשירות הסרטרימינג דיסני פלוס תחת הכותרת "סאגת הדפנדרס".
בפברואר 2014, הבמאי והכותב דרו פירס אישר שהסדרות יתקיימו ביקום הקולנועי של מארוול.
עוד באותו חודש, מארוול יצאה בהצהרה לפיה ארבע הסדרות יצולמו בעיר ניו יורק, ויכללו 13 פרקים כל אחת.
בסוף מאי 2014 נבחר צ'ארלי קוקס לגלם את דמותו של מאט מורדוק/דרדוויל, ואילו וינסנט ד'אונופריו נבחר לגלם את קינגפין.
דינייט ציין בראיון שהסדרה תשאוב השראה מסרטים כדוגמת "הקשר הצרפתי", "אחר צהריים של פורענות" ו"נהג מונית" וכן תכלול אווירה מציאותית ומחוספסת בסגנון סדרת הפעולה המשטרתית "הסמויה".
בעונתה השנייה של הסדרה, מאט מורדוק/דרדוויל מתמודד עם הגעתו של פורע-חוק אלים המכונה "המעניש" (ג'ון ברנתל), בנוסף להופעתה המחודשת של אלקטרה נאצ'יוס (אלודי יונג) המובילה למאבק בארגון היד.
העונה השנייה עלתה לצפייה ישירה ב-18 במרץ 2016.
עונה שלישית עלתה לשידור ב-19 באוקטובר 2018.
הסדרה בוטלה על ידי נטפליקס ב-29 בנובמבר 2018.
ב-19 במאי 2022 דווח כי סדרה חדשה של דרדוויל נמצאת בפיתוח עבור שירות הסטרימינג דיסני פלוס.
למיני סדרה "ג'סיקה ג'ונס" נבחרה קריסטין ריטר לתפקיד הראשי, בעוד מייק קולטר מגלם את לוק קייג', דייוויד טננט מגלם את זבדיה קילגרייב ורייצ'ל טיילור מגלמת את פטרישיה ווקר.
עונתה הראשונה של הסדרה עלתה לצפייה ישירה ב-20 בנובמבר 2015, וזכתה לתשבחות רבות על המשחק והעלילה.
העונה השנייה של הסדרה עלתה לצפייה ישירה ב-8 במרץ.
הסדרה בוטלה על ידי נטפליקס ב-18 בפברואר 2019, עם זאת העונה השלישית והאחרונה עלתה ב-14 ביוני 2019.
כאשר ניסוי שהשתבש מעניק ללוק קייג' כוח על-אנושי ועור בלתי שביר, הוא הופך לנמלט אשר מנסה לשקם את חייו בהארלם, ניו יורק.
קולטר שב לגלם את דמותו של קייג', כאשר לצוות השחקנים מתווספים מהרשללה עלי כקורנל "קוטונמאות'" סטוקס, סימון מיסיק כבלשית משטרת הארלם מיסטי נייט, תיאו רוסי כפושע הרחוב שיידס, אריק לאריי הארווי כסוחר הנשק וויליס סטרייקר/דיימונדבאק ואלפרה וודארד כפוליטיקאית מקומית בשם מריה דילארד.
בנוסף, רוזריו דוסון שבה לגלם את דמותה של האחות קלייר טמפל, לאחר שגילמה אותה בשתי הסדרות הקודמות.
הסדרה עלתה לצפייה ישירה ב-30 בספטמבר 2016.
העונה השנייה עלתה לצפייה ישירה ב-22 ביוני 2018.
הסדרה בוטלה על ידי נטפליקס ב-19 באוקטובר 2018.
לאחר שנעדר במשך שנים, איש העסקים דני ראנד חוזר לניו יורק ונלחם בשחיתות בעירו באמצעות יכולות אמנויות לחימה ובאמצעות כוח "אגרוף הברזל" המסתורי.
השחקן פין ג'ונס לוהק לגלם את דמותו של דני ראנד/איירון פיסט, כאשר לצוות השחקנים מתווספים ג'סיקה הנוויק כקולין וינג, דייוויד ונהם כהארולד מיצ'ם, ג'סיקה סטרופ כג'וי מיצ'ם וטום פלפרי כוורד מיצ'ם.
הסדרה עלתה לצפייה ישירה ב-17 במרץ 2017.
העונה השנייה עלתה לצפייה ישירה ב-7 בספטמבר 2018.
צ'ארלי קוקס, קריסטן ריטר, מייק קולטר ופין ג'ונס שבו לגלם את דמויותיהם של מאט מורדוק/דרדוויל, ג'סיקה ג'ונס, לוק קייג' ודני ראנד/איירון פיסט, בתפקידים ראשיים.
הסדרה עלתה לצפייה ישירה ב-18 באוגוסט 2017.
לאחר אירועי עונתה השנייה של הסדרה "דרדוויל", פרנק קאסל מוביל מלחמה בפשע בהלז קיטשן כפורע-החוק חסר המעצורים הידוע כ"מעניש".
ג'ון ברנתל שב לגלם את דמותו של פרנק קאסל/המעניש, לאחר שגילמה בעונה השנייה של הסדרה "דרדוויל", ואליו יצטרפו בן בארנס כבילי רוסו, אבון-מוס באקרק כמיקרו ואמבר רוז רבה כדיינה מדני.
הסדרה עלתה לצפייה ישירה ב-17 בנובמבר 2017.
העונה השנייה הוכרזה ב-12 בדצמבר 2018 ועלתה לשידור ב-18 בינואר 2019.
הסדרה בוטלה על ידי נטפליקס ב-18 בפברואר 2019.
הסדרה מתמקדת בשישה בני נוער המגלים סוד אפל על הוריהם ונאלצים להילחם בהם.
הסדרה עלתה לשידור ב-21 בנובמבר 2017. עונה שנייה הוכרזה ב-18 בינואר 2018 והיא עלתה לשידור ב-21 בדצמבר 2018. העונה השלישית והאחרונה עלתה לאוויר ב-13 בדצמבר 2019.
הולו הזמינה שתי סדרות המבוססות על גוסט ריידר והאחים דיימון ואנה הלסטרום במאי 2019, מתוך כוונה לבנות יקום מקושר בין השניים באופן דומה לתוכניות נטפליקס של מארוול.
חודש לאחר מכן, הולו החליטה לא להתקדם עם גוסט ריידר.
העונה הראשונה והיחידיה של הלסטורם עלתה לאוויר ב-16 באוקטובר 2020 ובוטלה מאוחר יותר בדצמבר של אותה שנה.
הסדרה מתמקדת בטיירון ג'ונסון ות'נדי בואן, מתבגרים ממעמדים חברתיים שונים, שמקבלים כוחות-על מסתוריים ומגלים כי כוחותיהם פועלים בצורה הטובה ביותר כאשר הם זה לצד זה.
אוליביה הולט ואוברי ג'וזף מגלמים את דמויותיהם של ת'נדי בואן/פגיון וטיירון ג'ונסון/גלימה, ואליהם מצטרפים אנדריאה רות', גלוריה ראובן, מיילס מסנדן, קארל לונדסטנט, טים קאנג וג'יי די אברמור בתפקידים הראשיים.
הסדרה עלתה לשידור ב-7 ביוני 2018.
עונה שנייה ואחרונה הוכרזה ב-20 ביולי 2018 והיא עלתה לאוויר ב-4 באפריל 2019.
כל אחת מהסדרות האלו קשורות ושייכות ליקום הקולנועי ומשפיעות על מה שקורה בו.
הסדרה עוסקת ביחסים בין וונדה מקסימוף וויז'ן, והתרחשה מיד אחרי "הנוקמים: סוף המשחק".
בסדרה הופיעה גם גרסה מבוגרת יותר של מוניקה ראמבו, שנראתה לאחרונה בקפטן מארוול אך כילדה קטנה.
לסדרה חזרו אליזבת' אולסן ופול בטאני והצטרפה טוניה פאריס.
הסדרה יצאה בינואר 2021 ושודרה בכל יום שישי עד תחילת מרץ 2021.
הסדרה מתמקדת בדינמיקה שיש בין הפלקון וחייל החורף אחרי האירועים של הנוקמים סוף המשחק, כשהפלקון הוא קפטן אמריקה החדש, ומציגה כנבל את הברון זימו, שחוזר אחרי הופעתו בקפטן אמריקה: מלחמת האזרחים.
לסדרה חזרו אנטוני מאקי וסבאסטיאן סטן ואליהם הצטרף דניאל בריהל.
הסדרה עוסקת בלוקי מהיקום אליו חזרו איירון מן, קפטן אמריקה, הענק הירוק ואנטמן, רגעים ספורים אחרי שברח לנוקמים במהלך "הנוקמים סוף המשחק", כשהוא מחזיק באבן החלל - "הטסרקט".
לסדרה חוזר טום הידלסטון בתפקיד לוקי וסופיה די מרטינו בתפקיד סילבי.
העונה, שכללה שישה פרקים, עלתה לשידור ב-9 ביוני 2021 והסתיימה ב-14 ביולי 2021. צילומי העונה השנייה החלו ביוני 2022 וככל הנראה תשודר במהלך 2023.
הסדרה עוסקת בכל פרק בהבט שונה בסיפור שאנו מכירים על אחת הדמויות.
זו סדרת האנימציה הראשונה של היקום הקולנועי, המציגה את ג'פרי רייט בתור "הצופה", ישות הנמצאת מחוץ לחלל המרחב והזמן וצופה בכל היקומים כולם תוך ידיעה מה קרה, קורה, ויקרה בכל יקום אך היא אינה מתערבת בנעשה ברב-יקום.
השחקנים מהסרטים משתתפים בסדרה כמדובבים של דמויותיהם.
הסדרה עלתה לשידור ב-11 באוגוסט 2021. במהלך כנס קומיקון 2022 אושר שעונות שנייה ושלישית נמצאות בהפקה.
הסדרה עוסקת בפרישה הסופית של הוקאיי, ומציגה לראשונה את קייט בישופ והפיכתה להוקאיי.
ובנוסף מראה לנו עוד קטעים עם רונין.
לסדרה חוזר ג'רמי רנר לגלם את הוקאיי והיילי סטיינפלד מגלמת את קייט בישופ.
הסדרה עלתה לאוויר ב-24 בנובמבר 2021. הסדרה מציגה גם את חזרתם של פלורנס פיו כילנה בלובה מהסרט האלמנה השחורה ושל וינסנט ד'אונופריו כקינגפין מהסדרה דרדוויל ליקום הקולנעי של מארוול.
הסדרה עוסקת במארק ספקטור שאותו מגלם אוסקר אייזק, שכיר חרב שכמעט נהרג אך מקבל הזדמנות שנייה מאל הירח המצרי.
הסדרה עלתה לאוויר ב-30 במרץ 2022.
הסדרה עובקת בקאמלה קאן, שאותה מגלמת אימאן ולאני, נערה מתבגרת מוסלמית מניו ג'רזי שמקבלת כוחות על קוסמיים והופכת לגיבורת-על.
הסדרה עלתה לשידור ב-8 ביוני 2022.
סדרת אנימציה על דמותו של גרוט משומרי הגלקסיה בזמן חייו כ"בייבי גרוט".
וין דיזל שב לדובב את הדמות.
הסדרה עלתה במלואה ב-10 באוגוסט 2022.
שי-האלק: עורכת דין בשירות החוק
הסדרה עוסקת בג'ניפר וולטרס, שאותה מגלמת טטיאנה מסלני, שמקבלת כוחות לאחר תרומת דם מבן דודה, ברוס באנר.
הסדרה מציגה גם את מארק ראפלו כברוס באנר ואת טים רות' כאבומיניישן.
הסדרה יצאה לאוויר ב-18 באוגוסט 2022.
ספיישל טלוויזיה לכבוד ליל כל הקדושים על הדמות של איש זאב בלילה, אשר יצא בשירות הסטרימינג של "דיסני+" ב-7 באוקטובר 2022.
שומרי הגלקסיה בספיישל חג המולד
ספיישל טלוויזיה שעלה ב-25 בנובמבר 2022 שכללאת דמויותיהם של שומרי הגלקסיה.
ג'יימס גאן, במאי סרטי "שומרי הגלקסיה", כתב וביים את הספיישל הזה.
הסדרה מבוססת על אירוע הקרוס-אובר פלישה סודית ועוסקת בפלישתם של גזע הסקרול משני הצורה לכדור הארץ והשתלבותם בעמדות מפתח תחת הסוואה.
לסדרה חוזרים השחקנים סמואל ל.
ג'קסון כניק פיורי, קובי סמולדרס כמריה היל ובן מנדלסון כתאלוס.
סדרת המשך להוקאיי שמתמקדת בדמותה של מיה לופז/אקו, אותה שבה לגלם אלקווה קוקס.
הסדרה יצאה ב-9 בינואר 2024, ומוגבלת לגילאי +16.
סדרה על דמותה של רירי ויליאמס/איירון-הארט שמגלמת דומיניק תורן, לאחר הופעתה בסרט הפנתר השחור: ואקנדה לנצח.
סדרת ספין-אוף לוונדה-ויז'ן שמתמקדת בדמותה של אגתה הארקנס, אותה שבה לגלם קתרין האן.
סדרת האנימציה המהווה כפריקוול לקפטן אמריקה: מלחמת האזרחים וספיידרמן: השיבה הביתה ומתמקדת בדמותו של פיטר פארקר ובמסעו להפוך לספיידרמן.
בנוסף, במהלך כנס קומיקון 2022, אושר שעונה שנייה נמצאת בהפקה ותקרא "ספיידרמן: שנה שנייה".
סדרת המשך לפרק החמישי של מה אם...?
שממקדת ביקום מקביל שורץ זומבים.
הסדרה עתידה לצאת ב-3 באוקטובר 2025 ותהיה בעלת 4 פרקים.
ביוני 2022 הוכרזה סדרה שתתבסס על דמותו של סיימון ויליאמס/וונדר מן.
במאי הסרט "שאנג-צ'י ואגדת עשר הטבעות", דסטין דניאל קרטון, יהיה אחד ממפיקי הסדרה.
במרץ 2022 אושר שפרויקט על דרדוויל נמצא בפיתוח.
במאי חשפו שמאט קורמן וכריס אורד צורפו ככותבים ראשיים ומפיקים בפועל.
בסן דייגו קומיקון 2022 הכריזו על הכותרת של הסדרה.
העונה הראשונה יצאה ב-4 במרץ 2025 וצפויה עונה שנייה.
במרץ 2022 אושר סדרה שתתמקד בדמותה של נובה.
בפברואר 2021 אושר שפרויקט על וקאנדה נמצא בפיתוח, דנאי גורירה חתמה על עסקה להחזיר את תפקידה בתור אוקויה.
בנוסף לסרטי הקולנוע וסדרות הטלוויזיה, מתפתח היקום בסוגי מדיה נוספים.
בין היתר, קיימת סדרה של חמישה סרטים קצרים (oneshot), שנוספו ל-DVD של סרטי הקולנוע.
מתפרסמות חברות קומיקס רשמיות, שלרוב משלימות את אירועי הסרטים.
קיים מספר סדרות רשת, פרסומות וספרים, המספרים על הנעשה ביקום.
בנובמבר 2013, סרטי סוני הודיעו על כוונתם להרחיב את היקום לסרטי ספיידרמן בסדרת "ספיידרמן המופלא" של הבמאי מארק ווב, כולל סרטי ספין אוף לדמויות משנה בזיכיון ספיידרמן, מתוך ניסיון לחקות את המודל שהותווה במארוול ובדי.סי.
ווב ציין שהסרט הרביעי בסדרת הסרטים ייתכן ולא יהיה רק על ספיידרמן וכי ישנן עוד הרבה דמויות נוספות שיש להן "פוטנציאל קולנועי עצום".
בדצמבר אותה שנה, אולפני סוני הכריזו על עיבודים קולנועיים לדמותו של ונום וששת המרושעים - שניים אשר מתקיימים ביקום "ספיידרמן המופלא".
עם צאת הכרזה זו, מגזין IGN ציין שסרטי ספין-אוף אלה הם הדוגמה המובהקת ביותר להשפעה שיש לסרטי "הנוקמים" על הוליווד, בהם האולפנים עובדים על שילוב היקומים שלהם".
במהלך מתקפת ההאקרים על סרטי סוני, הודלפה התכתבות דואר אלקטרוני אשר חשפה כי מארוול רצתה לרכוש חזרה את הזכויות על ספיידרמן ליצירת טרילוגיה חדשה, בה סוני יהיו מעורבים.
למרות שיחות שנכשלו בתחילה, אולפני מארוול קבעו ב-9 בפברואר 2015 שדמותו של ספיידרמן תשולב ביקום הקולנועי ותופיע בסרט "קפטן אמריקה: מלחמת האזרחים" כדי שהסרט יהיה נאמן לחומר המקור, "מלחמת אזרחים".
בסצנה לאחר הקרדיטים של ונום 2, אדי ברוק/ונום עובר ליקום הקולנועי של מארוול לנקודה של סוף הסרט ספיידרמן: רחוק מהבית.
בסצנה שלאחר הכתוביות של ספיידרמן: אין דרך הביתה, ונום מופיע שוב אך חוזר ליקום המקורי שלו כשהוא משאיר אחריו חתיכה מהסימביוט של ונום.
בנובמבר 2012, אולפני פוקס המאה ה-20 הכריזו על כוונתם להקים יקום קולנועי משלהם, ולהפיק סרטים לדמויות מארוול קומיקס שהיו כלולים בזכויות שלהם, כמו ארבעת המופלאים ואקס-מן.
מארק מילר נשכר כיועץ המפקח על הפרויקט.
"אקס-מן: העתיד שהיה" שיצא ב-2014, והוא הראשון מבין סרטי פוקס שמרחיבים את הזיכיון.
בשנת 2012 הכריזו האחים וורנר על כוונתם להמשיך בתוכניתם להפיק סרט על ליגת הצדק.
בשנת 2013 התחיל היקום הקולנועי של DC.
התכנון המקורי היה לנקוט בגישה הפוכה מזו של אולפני מארוול על ידי הפקת סרטים אינדיבידואלים על הדמויות לאחר סרט משותף.
בכלכלה, היצע הכסף הוא הסכום הכולל של הנכסים המוניטריים הזמינים בכלכלה מוגדרת ברגע נתון.
קיימות מספר הגדרות שונות ל"כסף", אך הוא לרוב כולל מזומנים (אמצעי תשלום המונפקים על ידי השלטון של אותה מדינה או שטרות ומטבעות אחרים המקובלים על הציבור כדוגמת דולר ארצות הברית) ופיקדונות הניתנים לפתיחה מידית.
במרבית מדינות העולם בהיסטוריה, הוגדר מטבע אשר נקבע על ידי השלטון ככלי החוקי ליישוב חובות, אשר מונפק על ידי השלטון, וחקיקה מחייבת את אזרחי המדינה להשתמש בו לעסקיהם.
בישראל מהווה השקל מטבע כזה.
בעבר, אמצעי תשלום המאושרים על ידי השלטון הוגבלו למטבעות, ומאוחר יותר גם שטרות אשר הונפקו על ידי גוף אשר קיבל הסמכה להדפסת כספים מהשלטון.
עם זאת, בנקאות ברזרבה חלקית מאפשרת לבנק להיות חייב סכום כסף רב משהופקד לתוכו.
למשל, אם משה הפקיד 100 שקלים בבנק, הבנק שמר 10% מהם (10 שקלים) כרזרבה, והלווה 90 שקלים לדוד, היצע הכסף הכולל הוא 190 שקלים (על אף שכמות הכסף הזו אינה קיימת כלל במערכת, ולו משה יבקש את כספו בטרם החזיר דוד את ההלוואה, הוא יגלה שהבנק אינו מסוגל לשלם לו).
בשל מורכבותם, קיים קושי באיסוף נתונים על היצע הכסף במדינה, ונתונים הרומזים עליו נאספים לרוב על ידי משרד האוצר או הבנק המרכזי של המדינה.
מדדים להיצע הכסף במערכת הרזרבה הפדרלית בארצות הברית
כאמור בתחילת הערך, קיימים סוגים שונים של נכסים כלכליים, המתארים כולם כסף באופנים שונים, ונבדלים זה מזה בין השאר בנזילותם.
הרכיבים השונים של היצע הכסף מכונים "M"s (מהמילה Money, כסף).
לרוב הדיון נעשה ב-M0 (הצר ביותר) עד ל-M3 (הרחב ביותר), אך הבחירה באילו מבין מדדים אלה להשתמש למדידת היצע הכסף במדינה תלוי בשיקול דעתו של הבנק המרכזי ונגידו.
M0: בחלק מהמדינות, כדוגמת בריטניה, כולל M0 רזרבות בנקאיות, ולכן מכונה הבסיס המוניטרי, או הכסף הצר.
MB: הבסיס המונטרי (Monetary Base), המציין את כלל המטבעות במחזור.
מרכיב זה נובעים כל רכיבי היצע הכסף האחרים בכלכלה.
M1: רזרבות בנקאיות לא כלולות ב-M1.
M2: מציין את M1, והן אמצעים הדומים ל-M2. M2 מהווה כלי מרכזי לצפיית אינפלציה.
M3: אמצעי אשר אינו מפורסם על ידי הפדרל רזרבה מאז 2006. מציין את M2 ופיקדונות גדולים וארוכי טווח.
עם זאת, קיימים גופים פרטיים אשר מנסים להעריך רכיב זה באופן עצמאי.
מדידת קצב החלפת הידיים של ה-MZM שימשה כאמצעי לחיזוי אינפלציה.
יחס בין שני רכיבים כאלה (לרוב M2 / M0) מכונה "מכפיל הכסף".
המקור לקיומם של סוגי כסף רבים הוא בשיטת הבנקאות ברזרבה חלקית.
כאשר בנק מלווה כסף שאין ברשותו, הוא מייצר דה פקטו כסף חדש לשוק (כסף זה על סוגיו השונים הוא המרכיב את כל הרכיבים אשר מעבר ל-M0).
במערכת זו קיימים שני סוגי כסף - כסף אשר יוצר על ידי הבנק המרכזי (מטבעות, שטרות, ושטרות חוב שהונפקו על ידי הבנק המרכזי), וכסף בנקאי (התחייבויות של בנקים כלפי לקוחותיהם).
בשיטת הרזרבה החלקית הבנק בדרך כלל מחויב על פי חוק לשמור על יחס קבוע מינימלי בין ההפקדות לתוכו ובין הכסף שהוא מלווה ללקוחותיו.
יחס זה מגביל את יכולתו לייצר כסף ביחס לכמות הכסף הכוללת במדינה, זאת אף אם הבנק מלווה את הכסף לבנק אחר, אשר משתמש בו לבצע הלוואות נוספות (היות שהטור ההנדסי מתכנס, כיוון שיחס הרזרבה תמיד חיובי).
לורה שורפת את אחד השטרות שברשותה.
הבנק מחשב לעצמו את הרזרבה (לפי יחס רזרבה של 10%), ומבין שהוא יכול להלוות 810$ ללקוח נוסף.
הצ'ק של לורה נותר במכנסייה ומושמד במכונת הכביסה.
לורה כותבת צ'ק חדש, במספר 7772, על סך 100$ לחברתה אליס, והאחרונה מפקידה אותו לתוך חשבון העובר ושב שלה.
הבנק מלווה למנדי 810$, והיא מפקידה אותם בבנק שלה, אשר שומר 81$ מהם כרזרבה, ויכול להלוות 729$ ללקוחות נוספים.
הבנק של מנדי מלווה ללקוח נוסף, השייך לבנק שלישי, את 729$.
כמקודם, הבנק יכול להלוות 90% מסכום זה ללקוחות נוספים, ושומר לעצמו רק 10% ממנו.
ניתן לראות כי לאחר שתהליך זה חוזר על עצמו מספר גדול דיו של פעמים, יגדל היצע הכסף הכולל ל-9000$ (מתקבל טור הנדסי, כיוון שכל בנק בשרשרת יכול להלוות 9/10 מהסכום שהופקד לתוכו).
לורה כותבת צ'ק מספר 7774 על סך 1000$ ומביאה אותו לבנק לפתיחת חשבון מסחר בשוק ההון.
חשבונות אלה, בשונה מחשבונות עובר ושב, אינם מאפשרים לבנק להלוות אותם ללקוחות נוספים.
לורה כותבת צ'ק מספר 7776 על סך $200, מוסרת אותו לסוחר מט"ח, ומבקשת להמיר את הדולרים הללו לשקלים, לפי יחס המרה של 1 דולר = 2 שקלים.
הסוחר לוקח ממנה 200$, ונותן לה 400 שקלים בתמורה.
מאחר שהדולרים לא נעלמו מהעולם אלא רק עברו ידיים, פעולה זו לא שינתה את רכיבי היצע הכסף (אם כי ייתכן שחלק מהיצע זה עשה את דרכו לישראל).
לכל כלכלה מודרנית קיים מטבע ייחודי, אשר לשלטון מונופול על הנפקתו (לרוב באמצעות הבנק המרכזי של המדינה).
על כן, עשוי השלטון לנסות להשפיע על כלכלת המדינה באמצעות שליטה על היצע הכסף (בין אם הגדלתו, ובין אם הקטנתו).
פעולה של הגדלת היצע הכסף מכונה הרחבה כמותית, ונעשית במספר אופנים, אשר שני העיקריים שלהם הוא קניית איגרות חוב על ידי המדינה (אשר מזרימה את התשלום עליהן חזרה למשק, ומעלה את ערך איגרות החוב שטרם נקנו), והדפסת כסף (ייצור כסף יש מאין בחשבונות המדינה).
בדומה, יכולה המדינה למכור איגרות חוב נוספות לציבור על מנת להוציא כסף מהמחזור, ולהקטין את היצע הכסף במדינה.
כאשר מדינה בעלת חוב הנקוב במטבע שלה, ואינו צמוד למדדים אובייקטיביים חיצוניים, הרחבה כמותית תעזור לה להקטין את היקף החוב שלה על חשבון אזרחיה (אשר הכסף בכיסם יפחת בערכו).
הרחבה כמותית בולטת מבוצעת מאז שנת 2008 על ידי ארצות הברית, וכוללת קניית התחייבויות חזרה של הממשלה האמריקאית בהיקפים של מעל ל-2 טריליון דולרים, אשר בעקבותיה פעל הבנק האירופאי באותו האופן, ובחר לבצע הרחבה כמותית באותו היקף גם כן.
מאחר שהביקוש לכסף של אותה המדינה נותר ללא שינוי, הגדלת היצע הכסף תקטין את ערכו מול מטבעות אחרים ומול נכסים, ותייצר אינפלציה.
מצד שני, הקטנת היצע הכסף במדינה תגדיל את ערכו, ותייצר דפלציה.
השפעות תופעות אלה על המשק מורכבות, וקיימות תאוריות מרובות על ההשפעות שלהן, לחיוב ולשלילה.
היקום הקולנועי של DC הוא זיכיון קולנועי אמריקאי ליקום בדיוני, שאיגד סדרת סרטי גיבורי-על המבוססים על חוברות הקומיקס של DC קומיקס.
היקום הבדיוני המשותף של הסרטים, כמו יקום DC בקומיקס, כלל הצלבות של דמויות, סיפורי רקע וקווי עלילה המתחברים זה לזה.
מאז תחילתו ביוני 2013, הכניס היקום הקולנועי מעל לחמישה מיליארד דולר לאחר 15 סרטים, נתון שהציב אותו במקום האחד עשר ברשימת הזיכיונות המכניסים ביותר בקולנוע ההוליוודי.
הסרט השישי, אקוומן, הכניס 1.148 מיליארד דולר ברחבי העולם והיה לסרט הרווחי ביותר ביקום הקולנועי של DC ולאחד הסרטים המכניסים ביותר בעולם.
הסרט האחרון ביקום, אקוומן 2: הממלכה האבודה, יצא לאקרנים ב-26 בדצמבר 2023, לאחר שבשנת 2022, ג'יימס גאן ופיטר ספרן נשכרו לנהל את אולפני די.סי.
השניים החלו בפיתוח תוכנית עבודה חדשה של סרטים שנועדו לאתחל מחדש את סרטי היקום הקולנועי, כולל חזון חדש של זיכיונות מרכזיים שנתקעו בפיתוח.
על פי התכנית המחודשת, האולפנים ישחררו את הפרויקטים שלהם במסגרת "פרקים" הסובבים סביב קשתות סיפור שונות.
הפרק הראשון של היקום המחודש, המכונה בשם "אלים ומפלצות", יתחיל בסדרת האנימציה Creature Commandos, בעוד שהסרט "סופרמן" (2025) נועד להציג את קו העלילה הקולנועי, כאשר שחקן חדש יגלם את סופרמן ומהווים חלק מזיכיון חדש ללא קשר ליקום שהושק ב-2013.
היקום הקולנועי המורחבדמותאיש הפלדה(2013)באטמן נגד סופרמןשחר הצדק(2016)יחידת המתאבדים(2016)וונדר וומן(2017)ליגת הצדק(2017)אקוומן(2018)שהאזאם(2019)ציפורי הטרף:והארלי קווין המהממת(2020)וונדר וומן 1984(2020)יחידת המתאבדים(2021)בלאק אדם(2022)שהאזאם!
הניסיון הראשון להפקת יקום קולנועי משותף החל כבר בשנת 1998 עם הסרט "סופרמן חי" ("Superman Lives") שהיה אמור להיכתב על ידי קווין סמית' ובבימויו של טים ברטון כאשר ניקולס קייג' צפוי היה לככב כקלארק קנט.
על פי התסריט, ברייניאק שולח את דומסדיי להחליש את כוחותיו של סופרמן ולהרוג אותו.
ברייניאק חובר ללקס לות'ר שמסייע לו.
מייקל קיטון היה אמור לגלם את באטמן, כפי שעשה זאת בסרט "באטמן" ובסרט "באטמן חוזר", אך בסופו של דבר, הפקת הסרט בוטלה.
ב-1 בינואר 2014 נחשף כי אולפני האחים וורנר תכננו כמה שנים קודם להפיק יקום קולנועי משותף ל-DC קומיקס, שיחל עם הפקת "גרין לנטרן" מ-2011. התסריט לסרט אפשרי על פלאש נכתב כבר באותה שנה, אך התוכניות נגנזו עקב כישלונותיו הקופתיים של הסרט.
ב-10 ביוני 2013 זאק סניידר נשכר כבמאי בעוד דייוויד ס.
השניים חתמו על חוזה להפקתם של מספר סרטים על חברי ליגת הצדק.
ב-20 ביולי 2013 זאק סניידר אישר במפגש מעריצים בפסטיבל קומיק-קון, סן דייגו שסרט ההמשך ל"איש הפלדה" יצא בשנת 2016 ויביא לראשונה אל המסך הגדול את סופרמן ובאטמן תחת סרט אחד.
התקשורת ומעריצי הקומיקס החלו לכנות את סדרת הסרטים בשם DCEU.
ב-18 ביולי 2014 בריאיון לאתר האינטרנט Cosmic Book News, ג'ף ג'ונס, המנהל היצירתי ב-DC קומיקס, חשף כי קיים יקום קולנועי משותף של DC, בנפרד מהיקומים הטלוויזיוניים של DC קומיקס ומסדרות הטלוויזיה העצמאיות.
הסרטים נכתבים ומבוימים בידי אישים אינדיבידואליים ומשותפים כמכלול אחד, בהם שחקנים שנקבעו להופיע במספר סרטים ביקום הקולנועי.
המפיקים המקוריים - ג'ף ג'ונס, ג'ון ברג ובן אפלק - הרכיבו מפת דרכים ראשונית ליקום הקולנועי שתימשך לפחות עד 2025.
ב־2023, ראשי אולפני די.סי ג'יימס גאן ופיטר ספרן חשפו מפת דרכים חדשה ותוכניות להפקת סרטים חדשים במסגרת מה שמכונה הפרק הראשון ביקום: "אלים ומפלצות".
הסרטים בפרק זה כוללים את סופרמן (2025), סופרגירל: אשת המחר, האמיץ והנועז, היצור מן הביצה והרשות.
במקביל מפותח יקום בשם DC Elseworlds, הכולל את באטמן: חלק 2 (שהוא המשכו של באטמן), ג'וקר: טירוף בשניים (המהווה המשך לג'וקר).
קאל-אל, שנשלח מכוכב הלכת קריפטון לכדור הארץ, בוחר להשתמש בכוחותיו כדי להגן על כדור הארץ מגנרל זוד, קריפטוני אחר.
ביוני 2008, האחים וורנר החלו להתייעץ עם כותבי קומיקס ותסריטאים שונים על עיבוד דמותו של סופרמן לקולנוע.
בשנת 2010, במסגרת כתיבת התסריט לסרט "עלייתו של האביר האפל", דייוויד ס.
גויר שיתף את כריסטופר נולאן ברעיון שלו להצגת סופרמן בהקשר מודרני.
נולאן הציג את הרעיון של גויר לאחים וורנר, שמינו אותו למפיק ואת גויר לתסריטאי הסרט, וזאת בעקבות הצלחת הסרט "האביר האפל".
זאק סניידר נשכר למלאכת הבימוי באוקטובר 2010 והנרי קאביל לוהק לתפקיד הראשי בינואר 2011, וזאת כשלב הצילומים החל באוגוסט 2011.
הסרט עלה לאקרנים ב-14 ביוני 2013.
באטמן נגד סופרמן: שחר הצדק (2016)
ביוני 2013 הוכרז כי סניידר וגויר ישובו לביים לכתוב את התסריט לסרט המשך ל"איש הפלדה", וכי נולאן יהיה מעורב כיועץ וכמפיק בפועל.
כחודש לאחר מכן אולפני וורנר הכריזו כי סופרמן ובאטמן ייפגשו לראשונה בקולנוע בסרט זה, שיהווה אתחול נוסף של סרטי באטמן ותוכנן לעלות לאקרנים בשנת 2015. בשנת 2013 בן אפלק לוהק לתפקיד ברוס ויין/באטמן, גל גדות לוהקה לתפקיד דיאנה פרינס/וונדר וומן וכריס טריו נשכר לשכתב את התסריט של דייוויד ס.
ג'סי אייזנברג וג'רמי איירונס לוהקו לגלם את דמויותיהם של לקס לות'ר ואלפרד פניוורת', בהתאמה.
השחקנים ג'ייסון מומואה, עזרא מילר וריי פישר לוהקו לגלם את דמויותיהם של ארתור קורי/אקווהמן, בארי אלן/פלאש וויקטור סטון/סייבורג, בהתאמה, וחזרו לגלם את הדמויות בסרט המבוסס "ליגת הצדק".
סוכנות ממשלתית סודית משתמשת בנבלי-על כלואים לצורך משימות חשאיות עבור הממשל, בתמורה לקיצור עונשם.
בפברואר 2009, דווח כי אולפני האחים וורנר מפתחים סרט לייב אקשן המבוסס על קבוצת "יחידת המתאבדים", המופק בידי דן לין, וכי ג'סטין מרקס נשכר לכתוב את התסריט.
בינואר 2014 דווח כי דדשוט יהיה הדמות הראשית בסרט, בעוד דמויותיהם של ריק פלאג, אמנדה וולר, קפטן בומרנג, ויקסן, מולטיפלקס ומיינדבוגלר כחברי היחידה.
בספטמבר 2014 הוכרז על סרט המבוסס על הקבוצה כחלק מהיקום הקולנועי של DC שלא יהיה קשור לפרויקט של לין ומארקס, וכי דייוויד אייר נשכר למלאכות הבימוי וכתיבת התסריט בעוד צ'ארלס רובן וריצ'רד סאקל יפיקו את הסרט.
לאחר ליהוקה של מרגו רובי לתפקיד הארלין קווינזל/הארלי קווין, הוכרז על ליהוקם של ויל סמית', ג'ארד לטו, טום הארדי, ג'יי קורטני וקארה דלווין לתפקידי פלויד לאוטון/דדשוט, הג'וקר, ריק פלאג, דיגר הארקנס/קפטן בומרנג וג'וּן מוּן/מכשפת, בהתאמה.
ויולה דייוויס לוהקה לתפקיד אמנדה וולר, טום הארדי פרש מההפקה והוחלף בג'ואל קינמן וג'יי הרננדז לוהק לגלם את דמותו של צ'אטו סנטנה/אל דיאבלו.
במרץ ואפריל 2015, סקוט איסטווד לוהק לתפקיד לא ידוע ואדוואלה אקינואויה-אגבאג'ה לוהק לתפקיד ויילון ג'ונס/קילר קרוק.
כחודש לאחר מכן, אייר העלה תמונה ברשת טוויטר המציגה את חברי היחידה, שבהם קרן פוקוהארה כטאטסו ימאשירו/קטאנה ואדם ביץ' ככריסטופר וייס/סליפנוט לצד דדשוט, הארלי קווין, קפטן בומרנג, ריק פלאג, אל דיאבלו, קילר קרוק ומכשפת.
הסרט עלה לאקרנים ב-5 באוגוסט 2016.
דיאנה מתמיסקירה, לוחמת אמזונה, חצי-אלה ובתם של היפוליטה וזאוס, משתמשת בכוחותיה ויכולותיה כדי לסייע למדינות ההסכמה במהלך מלחמת העולם הראשונה.
גל גדות שבה לגלם את דמותה של וונדר וומן, ובנובמבר 2014 נשכרו למלאכות הבימוי וכתיבת התסריט מישל מקלארן וג'ייסון פוקס, בהתאמה.
מקלארן עזבה את הפרויקט והוחלפה בפאטי ג'נקינס, וביולי 2015 לוהק כריס פיין לתפקיד סטיב טרבור.
בהמשך לוהקו קוני נילסן כהיפוליטה, רובין רייט כאנטיופה ולוסי דייוויס כאטה קנדי, כשבנוסף אליהם לוהקו דני יוסטון, דייוויד ת'יוליס, אלנה אניה, סעיד טגמאווי ואוון ברמר לתפקידים לא ידועים.
שלב הצילומים החל בנובמבר 2015.
והסרט עלה לאקרנים ב-2 ביוני 2017.
באטמן מרכיב בעזרת וונדר וומן צוות של אנשים בעלי כוחות-על כדי להגן על העולם מאיום חדש.